REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/28-19

13. februar 2019. godine

B e o g r a d

Z A P I S N I K

41. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 13. FEBRUARA 2019. GODINE

 Sednica je počela u 14.00 časova.

 Sednicom je predsedavala Katarina Rakić, predsednik Odbora.

 Sednici su prisustvovali članovi Odbora: Jovica Jevtić, Dragan Jovanović, Jasmina Karanac, dr Vladimir Orlić, Dalibor Radičević, Ognjen Pantović, Snežana B. Petrović.

 Sednici su prisustvovali zamenici članova Odbora: Olivera Pešić (zamenik Ivane Stojiljković), Goran Kovačević (zamenik Zorana Milekića) i Ivana Dinić (zamenik Novice Tončeva).

 Sednici nisu prisustvovali članovi Odbora: Dragan Vesović, Nenad Konstantinović, Stefana Miladinović, Saša Radulović, Marina Ristić i Goran Ćirić, niti njihovi zamenici.

 Odbor je jednoglasno, u skladu sa predlogom predsednika Odbora usvojio sledeći

**D n e v n i r e d:**

1. Razmatranje predstavki upućenih Odboru.

 Pre prelaska na razmatranje utvrđenog Dnevnog reda usvojen je, jednoglasno, Zapisnik 40. sednice Odbora održane 11. februara 2019. godine.

Prva tačka dnevnog reda - **Razmatranje predstavki upućenih Odboru**

 Povodom ove tačke Dnevnog reda predsednik Odbora Katarina Rakić dala je reč izvestiocu Radne grupe Odbora Jovici Jevtiću.

 Narodni poslanik Jovica Jevtić je obavestio Odbor da je Radna grupa na sastanku održanom 13. februara 2019. godine razmotrila 11 pristiglih podnesaka i odlučila sledeće o daljem postupanju:

- Predstavku Radenka J. Simića iz Beograda**,** u vezi plaćanja naknade za držanje kućnih ljubimaca u stambenim zgradama, proslediti Ministarstvu građevinarstva, saobraćaja i infrastrukture na dalje postupanje;

- Predstavku - mišljenje preduzeća Cargo technologies doo iz Beograda**,** u vezi sa odredbama zakona kojim se uređuju uslovi za obavljanje taksi prevoza,proslediti Ministarstvu građevinarstva, saobraćaja i infrastrukture na dalje postupanje;

 - Predstavku Udruženja građana za povraćaj oduzete imovine „Beograd“**,** u vezi sa predlogom za izmenu Zakona o planiranju i izgradnji, proslediti Ministarstvu građevinarstva, saobraćaja i infrastrukture na dalje postupanje;

- Predstavku Jugoslava Ilića iz Beograda, u vezi žalbe na Republički geodetski zavod, proslediti Republičkom geodetskom zavodu na dalje postupanje;

- Predstavku Milijane i Dejana Sredojevića iz Beograda, u vezi sa molbom za pomoć za legalizaciju objekta podnosioca, proslediti gradskoj opštini Savski venac na dalje postupanje;

- Predstavku Miroslava Mitrovića iz Beograda, u vezi sa molbom za pomoć za legalizaciju objekta podnosioca, proslediti Sekreterijatu za poslove legalizacije grada Beograda na dalje postupanje;

- Predstavku stanara zgrade u ulici Jakova Nenadovića 38 u Valjevu, u vezi žalbe na preduzeće ,,Linoled“ iz Valjeva, proslediti Gradskoj upravi grada Valjeva na dalje postupanje;

- Predstavku Milovana Milovanovića iz Aranđelovca, u vezi sa sanacijom seoskog puta, proslediti Opštini Ljig na dalje postupanje;

- Predstavku Nikole Marković iz Beograda, u vezi stambenog pitanja, proslediti Sekreterijatu za imovinske i pravne poslove grada Beograda na dalje postupanje;

- Predstavku Aleksandra Saše Vučetića iz Raške, u vezi uništavanja građevinkog nasleđa Raške, proslediti Opštini Raška i Ministarstvu kulture i informisanja na dalje postupanje;

- Predstavku Udruženja korisnika stanova u privatnom vlasništvu Srbije, u vezi sa Zakonom o stanovanju i održavanju zgrada, proslediti Ministarstvu građevinarstva saobraćaja i infrastrukture na dalje postupanje.

Odbor je, jednoglasno, odlučio da prihvati predloge Radne grupe za postupanje povodom svakog podneska.

\*

\* \*

Na sednici je vođen tonski zapis.

Sednica je zaključena u 14.11 časova.

SEKRETAR ODBORA PREDSEDNIK ODBORA

 Biljana Ilić Katarina Rakić